న్యూఢిల్లీ: రైల్వే హోటల్ టెండర్ కేసులో ఆర్జేడీ చీఫ్ లాలూ ప్రసాద్ యాదవ్కూ, ఆయన కుమారుడు తేజస్వి యాదవ్కు సీబీఐ తాజా సమన్లు పంపింది. ఇవాళ సీబీఐ ముందు హాజరుకావాల్సి ఉన్న లాలూ, తేజస్వి తమ అసక్తతను వ్యక్తం చేశారు. దీంతో ఈనెల 5న లాలూ, 6న తేజస్వి విచారణకు హాజరుకావాలని సీబీఐ తాజా ఆదేశాల్లో పేర్కొంది.రైల్వే హోటల్ టెంబర్ కేసులో 1988 అవినీతి నిరోధక చట్టంలోని వివిధ సెక్షన్ల కింద సీబీఐ గత జూలైలో మాజీ రైల్వే మంత్రి లాలూ, ఆయన భార్య రబ్రీదేవి, ప్రేమ్ చంద్ గుప్తా భార్య సరళా గుప్తా, మెస్సర్స్ సుజాతా హోటల్ ప్రైవేట్ లిమిటెడ్ డైరెక్టర్లు విజయ్ కొచార్, వినయ్ కొచార్, మెస్సర్స్ డిలైట్ మార్కెటింగ్ ప్రైవేట్ లిమిటెడ్ పీకే గోయెల్ తదితరులపై కేసు నమోదు చేసింది. లాలూ 2004 నుంచి 2009 వరకూ రైల్వే మంత్రిగా ఉన్నప్పుడు రాంచీ, పూరీలోని బీఎన్ఆర్ హోటల్స్ డవలప్మెంట్, మెయింటెనెన్స్ పనులకు టెంటర్ల కేటాయింపులో అవకతవకలకు పాల్పడినట్టు లాలూపై సీబీఐ ఎఫ్ఐఆర్ నమోదు చేసింది. ఓ ప్రైవేటు హోటల్కు లబ్ది చేకూర్చేందుకు వీలుగా టెండర్ ప్రక్రియ నిబంధనలకు నీరుగార్చారని సీబీఐ ఆరోపిస్తోంది. సీబీఐ ఎఫ్ఐఆర్ నేపథ్యంలో గత జూలై 27 ఎన్ఫోర్స్మెంట్ డైరెక్టరేట్ సైతం ప్రివెన్షన్ ఆఫ్ మనీ లాండరింగ్ (పీఎంఎల్ఏ) చట్టం కింద లాలూ, తదితరులపై వేరుగా కేసు నమోదు చేసింది. షెల్ కంపెనీల ద్వారా వీరంతా లావాదేవీలు జరిపారని ఈడీ ఆరోపిస్తోంది.
newdhilly: railve hotal tender kesulo argady cheef laaluu prasad yaadavkuu, aayana kumarudu tejaswi yaadavku cbi taja samanlu pampindi. ivaala cbi mundu hajarukavalsi unna laaluu, tejaswi tama asaktatanu vyaktam chesaru. deentho eenela 5na laaluu, 6na tejaswi vichaaranaku haajarukaavaalani cbi taja aadesaallo perkondi.railve hotal tember kesulo 1988 avineeti nirodhaka chattamloni vividha sekshanla kinda cbi gatha juulailoo maji railve mantri laaluu, aayana bharya rabreedevi, prame chand gupta bharya saralaa gupta, messers sujata hotal private limited directorlu vijay kochar, vinay kochar, messers delite marcheting private limited peeke goyel taditarulapai kesu namodu chesindi. laaluu 2004 nunchi 2009 varakuu railve mantrigaa unnappudu raanchii, puuriilooni bnr hotals davalapment, maintenence panulaku tenterla ketayimpulo avakatavakalaku palpadinattu laaluupai cbi efir namodu chesindi. oo praivetu hotalku labdi chekurchenduku veelugaa tender prakriya nibandhanalaku neerugaarchaarani cbi aaropistondi. cbi efir nepathyamlo gatha juulai 27 enforsment directorate saitam privension af manee landering (pmla) chattam kinda laaluu, taditarulapai vaerugaa kesu namodu chesindi. shel companyla dwara veerantaa lavadevilu jaripaarani eedee aaropistondi.